b"\n_START_ARTICLE_\nEsgl\xc3\xa9sia de Sant Iscle de Vallalta\n_START_SECTION_\nEsgl\xc3\xa9sia\n_START_PARAGRAPH_\n\xc3\x89s l'esgl\xc3\xa9sia parroquial de sant Iscle, advocaci\xc3\xb3 que comparteix amb santa Vict\xc3\xb2ria, Sant Pere i Sant Feliu. Aquesta esgl\xc3\xa9sia es troba aturada i \xc3\xa9s un edifici de construcci\xc3\xb3 relativament moderna, simple i auster. T\xc3\xa9 un campanar de torre quadrat, amb unes campanes a l'interior i altres a l'exterior sustentades per una estructura a base de ferros. A la fa\xc3\xa7ana principal hi ha la porta d'entrada amb arc de mig punt, una finestreta sobre i un ull de bou que fa de roset\xc3\xb3. El coronament \xc3\xa9s una l\xc3\xadnia que commemora la resist\xc3\xa8ncia que el sometent ofer\xc3\xad a les tropes franceses durant la guerra contra Napole\xc3\xb3 (1808-1809) i que salv\xc3\xa0 la poblaci\xc3\xb3 del saqueig.\n_START_SECTION_\nAntiga rectoria\n_START_PARAGRAPH_\nEdifici amb planta baixa i pis. La llinda de la porta d'entrada \xc3\xa9s de fusta. Les finestres estan adovellades. T\xc3\xa9 la coberta a dues aig\xc3\xbces. Hi ha un cos afegit amb finestres amb arc de mig punt. Aquest adossat, tamb\xc3\xa9 t\xc3\xa9 planta baixa i pis, i la coberta com el cos principal."